CELEX: 32008R0407
Language: lt
Date: 2008-05-07 00:00:00
Title: 2008 m. gegužės 7 d. Komisijos reglamentas (EB) Nr. 407/2008, iš dalies keičiantis Tarybos reglamentą (EB) Nr. 2007/2000, įvedantį išskirtines prekybos priemones, skirtas Europos Sąjungos stabilizavimo ir asocijavimo procese dalyvaujančioms arba su juo susijusioms šalims ir teritorijoms

8.5.2008   
            
            
               LT
            
            
               Europos Sąjungos oficialusis leidinys
            
            
               L 122/7
            
         
      KOMISIJOS REGLAMENTAS (EB) Nr. 407/2008
   2008 m. gegužės 7 d.
   iš dalies keičiantis Tarybos reglamentą (EB) Nr. 2007/2000, įvedantį išskirtines prekybos priemones, skirtas Europos Sąjungos stabilizavimo ir asocijavimo procese dalyvaujančioms arba su juo susijusioms šalims ir teritorijoms
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2000 m. rugsėjo 18 d. Tarybos reglamentą (EB) Nr. 2007/2000, įvedantį išskirtines prekybos priemones, skirtas Europos Sąjungos stabilizavimo ir asocijavimo procese dalyvaujančioms arba su juo susijusioms šalims ir teritorijoms, iš dalies keičiantį Reglamentą (EB) Nr. 2820/98 ir panaikinantį Reglamentus (EB) Nr. 1763/1999 ir (EB) Nr. 6/2000 (1), ypač į jo 9 straipsnį,
   kadangi:
   
               (1)
            
            
               Reglamente (EB) Nr. 2007/2000 suteikiama galimybė neribotais kiekiais be muito į Bendrijos rinką įvežti beveik visus produktus, kurių kilmės šalys ir teritorijos gauna naudos dalyvaudamos stabilizavimo ir asocijavimo procese.
            
         
               (2)
            
            
               2007 m. spalio 15 d. Liuksemburge buvo pasirašytas Europos Bendrijų bei jų valstybių narių ir Juodkalnijos Respublikos stabilizacijos ir asociacijos susitarimas. Kol nebaigtos procedūros, būtinos, kad šis susitarimas įsigaliotų, buvo pasirašytas, sudarytas ir 2008 m. sausio 1 d. įsigaliojo Europos bendrijos ir Juodkalnijos Respublikos laikinasis susitarimas dėl prekybos ir su prekyba susijusių reikalų (2).
            
         
               (3)
            
            
               Stabilizacijos ir asociacijos susitarimu ir laikinuoju susitarimu nustatomas sutartinis Bendrijos ir Juodkalnijos prekybos režimas. Bendrijos taikomos dvišalės prekybos lengvatos prilygsta lengvatoms, taikomoms pagal vienašales autonomines prekybos priemones pagal Reglamentą (EB) Nr. 2007/2000.
            
         
               (4)
            
            
               Todėl, siekiant atsižvelgti į šiuos pokyčius, Reglamentą (EB) Nr. 2007/2000 tikslinga iš dalies pakeisti. Visų pirma reikėtų išbraukti Juodkalniją iš šalių, kurioms taikomos tarifinės lengvatos tiems patiems produktams, kaip ir pagal sutartinį režimą, sąrašo. Be to, reikėtų suderinti konkrečių produktų, kuriems tarifinės kvotos nustatytos pagal sutartinius režimus, bendrosios tarifinės kvotos dydį.
            
         
               (5)
            
            
               2007 m. lapkričio 28 d. Komisijos reglamentu (EB) Nr. 1398/2007 (3) Juodkalnija ir Kosovas (4) buvo išbraukti iš 1994 m. kovo 7 d. Tarybos reglamento (EB) Nr. 517/94 dėl tekstilės gaminių, kuriems netaikomos dvišalės sutartys, protokolai ar kiti susitarimai arba kitos konkrečios Bendrijos importo taisyklės, bendrųjų importo iš tam tikrų trečiųjų šalių taisyklių (5) taikymo srities; todėl Reglamento (EB) Nr. 2007/2000 3 straipsnis neteko galios ir turėtų būti panaikintas.
            
         
               (6)
            
            
               Pagal Reglamento (EB) Nr. 2007/2000 nuostatas Juodkalnija išliks naudos gavėja, jei šiame reglamente numatytos lengvatos yra palankesnės už pagal sutartinį režimą taikomas lengvatas.
            
         
               (7)
            
            
               Šiame reglamente nustatytos priemonės atitinka Muitinės kodekso komiteto, nurodyto Reglamento (EB) Nr. 2007/2000 10 straipsnyje, nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamentas (EB) Nr. 2007/2000 iš dalies keičiamas taip:
   
               1)
            
            
               1 straipsnis pakeičiamas taip:
               „1 straipsnis
               Lengvatinių tarifų priemonės
               1.   Atsižvelgiant į 4 straipsnyje išdėstytas specialias nuostatas, produktus, kurių kilmės šalys yra Bosnija ir Hercegovina, Serbijos arba Kosovo muitų teritorijos, išskyrus klasifikuojamus Kombinuotosios nomenklatūros pozicijose 0102, 0201, 0202, 0301, 0302, 0303, 0304, 0305, 1604, 1701, 1702 ir 2204, leidžiama importuoti į Bendriją netaikant kiekybinių apribojimų arba lygiaverčio poveikio priemonių ir atleidžiant nuo muitų bei lygiaverčio poveikio mokesčių.
               2.   Produktams, kurių kilmės šalys yra Albanija, Kroatijos Respublika, Buvusioji Jugoslavijos Respublika Makedonija arba Juodkalnija, toliau taikomos šio reglamento nuostatos, kai taip numatyta, arba kitos šiame reglamente numatytos priemonės, kurios yra palankesnės nei prekybos lengvatos, numatytos dvišaliuose Europos bendrijos ir šių šalių susitarimuose.
               3.   Kombinuotosios nomenklatūros pozicijose 1701 ir 1702 klasifikuojamų cukraus produktų, kurių kilmės šalys yra Bosnija ir Hercegovina, Serbijos arba Kosovo muitų teritorijos, importui taikomos 4 straipsnyje numatytos nuolaidos.“
            
         
               2)
            
            
               3 straipsnis panaikinamas.
            
         
               3)
            
            
               4 straipsnio 2 dalies d punktas pakeičiamas taip:
               
                           „d)
                        
                        
                           9 175 tonų (skerdenos svorio) „jaučių jauniklių mėsos“ produktų, kurių kilmės šalis yra Serbijos arba Kosovo muitų teritorijos.“
                        
                     
         
               4)
            
            
               4 straipsnio 4 dalis pakeičiama taip:
               „4.   Kombinuotosios nomenklatūros pozicijose 1701 ir 1702 klasifikuojamų cukraus produktų, kurių kilmės šalys yra Bosnija ir Hercegovina arba Serbijos ar Kosovo muitų teritorijos, importui be muitų taikomos šios metinės tarifinės kvotos:
               
                           a)
                        
                        
                           12 000 tonų (gryno svorio) – cukraus produktams, kurių kilmės šalis yra Bosnija ir Hercegovina;
                        
                     
                           b)
                        
                        
                           180 000 tonų (gryno svorio) – cukraus produktams, kurių kilmės šalis yra Serbijos arba Kosovo muitų teritorijos.“
                        
                     
         
               5)
            
            
               I priedo tekstas pakeičiamas šio reglamento priede pateikiamu tekstu.
            
         2 straipsnis
   Prekėms, kurios šio reglamento įsigaliojimo dieną yra gabenamos tranzitu arba laikinai laikomos Bendrijos muitinės sandėliuose ar laisvosiose zonose, ir kurioms iki tos dienos pagal Komisijos reglamento (EEB) Nr. 2454/93 (6) IV antraštinės dalies 2 skyriaus 2 skirsnį buvo tinkamai išduotas Juodkalnijos kilmės įrodymo dokumentas, keturis mėnesius nuo šio reglamento įsigaliojimo toliau taikomas Reglamentas (EB) Nr. 2007/2000.
   3 straipsnis
   Šis reglamentas įsigalioja trečią dieną nuo jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2008 m. gegužės 7 d.
      
         
            Komisijos vardu
         
         Peter MANDELSON
         
         
            Komisijos narys
         
      
   
   
      (1)  OL L 240, 2000 9 23, p. 1. Reglamentas su paskutiniais pakeitimais, padarytais Reglamentu (EB) Nr. 530/2007 (OL L 125, 2007 5 15, p. 1).
   
      (2)  OL L 345, 2007 12 28, p. 1.
   
      (3)  OL L 311, 2007 11 29, p. 5.
   
      (4)  Kaip apibrėžta JTSTR 1244.
   
      (5)  OL L 67, 1994 3 10, p. 1. Reglamentas su paskutiniais pakeitimais, padarytais Reglamentu (EB) Nr. 1398/2007 (OL L 311, 2007 11 29, p. 5).
   
      (6)  OL L 253, 1993 10 11, p. 1.
   
      PRIEDAS
      
         
            „I PRIEDAS
            DĖL 4 STRAIPSNIO 1 DALYJE NURODYTŲ TARIFINIŲ KVOTŲ
            Nepaisant Kombinuotosios nomenklatūros aiškinimo taisyklių, laikoma, kad produktų aprašymo formuluotė turi tik nurodomąją reikšmę, o lengvatų sistema šiame priede nustatoma pagal KN kodus. Kai nurodomi ex KN kodai, lengvatų sistemą nulemia KN kodas ir atitinkamas aprašymas, kartu paėmus.
            
               
            
                        Eilės Nr.
                     
                     
                        KN kodas
                     
                     
                        Aprašymas
                     
                     
                        Metinis kvotos dydis (1)
                        
                     
                     
                        Šalys gavėjos
                     
                     
                        Muito dydis
                     
                  
                        09.1571
                     
                     
                        0301 91 10
                        0301 91 90
                        0302 11 10
                        0302 11 20
                        0302 11 80
                        0303 21 10
                        0303 21 20
                        0303 21 80
                        0304 19 15
                        0304 19 17
                        ex 0304 19 19
                        ex 0304 19 91
                        0304 29 15
                        0304 29 17
                        ex 0304 29 19
                        ex 0304 99 21
                        ex 0305 10 00
                        ex 0305 30 90
                        0305 49 45
                        ex 0305 59 80
                        ex 0305 69 80
                     
                     
                        Upėtakiai (Salmo trutta, Oncorhynchus mykiss, Oncorhynchus clarki, Oncorhynchus aguabonita, Oncorhynchus gilae, Oncorhynchus apache ir Oncorhynchus chrysogaster): gyvi; švieži ar atšaldyti; užšaldyti; vytinti, sūdyti ar užpilti sūrymu, rūkyti; filė ir kita žuvų mėsa; žuvų miltai, rupiniai ir granulės, tinkami vartoti žmonių maistui
                     
                     
                        50 tonų
                     
                     
                        Bosnija ir Hercegovina, Serbijos arba Kosovo muitų teritorijos
                     
                     
                        Išlyga
                     
                  
                        09.1573
                     
                     
                        0301 93 00
                        0302 69 11
                        0303 79 11
                        ex 0304 19 19
                        ex 0304 19 91
                        ex 0304 29 19
                        ex 0304 99 21
                        ex 0305 10 00
                        ex 0305 30 90
                        ex 0305 49 80
                        ex 0305 59 80
                        ex 0305 69 80
                     
                     
                        Karpiai: gyvi; švieži ar atšaldyti; užšaldyti; vytinti, sūdyti ar užpilti sūrymu, rūkyti; filė ir kita žuvų mėsa; žuvų miltai, rupiniai ir granulės, tinkami vartoti žmonių maistui
                     
                     
                        110 tonų
                     
                     
                        Bosnija ir Hercegovina, Serbijos arba Kosovo muitų teritorijos
                     
                     
                        Išlyga
                     
                  
                        09.1575
                     
                     
                        ex 0301 99 80
                        0302 69 61
                        0303 79 71
                        ex 0304 19 39
                        ex 0304 19 99
                        ex 0304 29 99
                        ex 0304 99 99
                        ex 0305 10 00
                        ex 0305 30 90
                        ex 0305 49 80
                        ex 0305 59 80
                        ex 0305 69 80
                     
                     
                        Jūriniai karosai (Dentex dentex ir Pagellus spp.): gyvi; švieži ar atšaldyti; užšaldyti; vytinti, sūdyti ar užpilti sūrymu, rūkyti; filė ir kita žuvų mėsa; žuvų miltai, rupiniai ir granulės, tinkami vartoti žmonių maistui
                     
                     
                        75 tonos
                     
                     
                        Bosnija ir Hercegovina, Serbijos arba Kosovo muitų teritorijos
                     
                     
                        Išlyga
                     
                  
                        09.1577
                     
                     
                        ex 0301 99 80
                        0302 69 94
                        ex 0303 77 00
                        ex 0304 19 39
                        ex 0304 19 99
                        ex 0304 29 99
                        ex 0304 99 99
                        ex 0305 10 00
                        ex 0305 30 90
                        ex 0305 49 80
                        ex 0305 59 80
                        ex 0305 69 80
                     
                     
                        Paprastieji vilkešeriai (Dicentrarchus labrax): gyvi; švieži ar atšaldyti; užšaldyti; vytinti; sūdyti ar užpilti sūrymu, rūkyti; filė ir kita žuvų mėsa; žuvų miltai, rupiniai ir granulės, tinkami vartoti žmonių maistui
                     
                     
                        60 tonų
                     
                     
                        Bosnija ir Hercegovina, Serbijos arba Kosovo muitų teritorijos
                     
                     
                        Išlyga
                     
                  
                        09.1561
                     
                     
                        1604 16 00
                        1604 20 40
                     
                     
                        Paruošti arba konservuoti ančiuviai
                     
                     
                        60 tonų
                     
                     
                        Bosnija ir Hercegovina, Serbijos arba Kosovo muitų teritorijos
                     
                     
                        12,5 %
                     
                  
                        09.1515
                     
                     
                        ex 2204 21 79
                        ex 2204 21 80
                        ex 2204 21 84
                        ex 2204 21 85
                        2204 29 65
                        ex 2204 29 75
                        2204 29 83
                        ex 2204 29 84
                     
                     
                        Šviežių vynuogių vynas, kurio faktinė alkoholio koncentracija, išreikšta tūrio procentais, ne didesnė kaip 15 % tūrio, išskyrus putojantį vyną
                     
                     
                        129 000 hl (2)
                        
                     
                     
                        Albanija (3), Bosnija ir Hercegovina, Kroatija (4), Buvusioji Jugoslavijos Respublika Makedonija (5), Juodkalnija (6), Serbijos arba Kosovo muitų teritorijos
                     
                     
                        Išlyga
                     
                  
      
      
         (1)  Šalių naudos gavėjų kilmės produktų importui skiriamas vienas tarifinės kvotos bendrasis kiekis.
      
         (2)  Jeigu bus padidinta tam tikrų Kroatijos kilmės vyno rūšių individuali tarifinė kvota, taikoma pagal eilės Nr. 09.1588, ši bendroji tarifinė kvota bus sumažinama.
      
         (3)  Albanijos Respublikos kilmės vynui ši bendroji tarifinė kvota taikoma, jeigu pirma išnaudojamos individualios tarifinės kvotos, numatytos su Albanija pasirašytame papildomame protokole dėl vyno. Šios individualios tarifinės kvotos suteikiamos pagal eilės Nr. 09.1512 ir 09.1513.
      
         (4)  Kroatijos Respublikos kilmės vynui ši bendroji tarifinė kvota taikoma, jeigu pirma išnaudojamos individualios tarifinės kvotos, numatytos su Kroatija pasirašytame papildomame protokole dėl vyno. Šios individualios tarifinės kvotos suteikiamos pagal eilės Nr. 09.1588 ir 09.1589.
      
         (5)  Buvusiosios Jugoslavijos Respublikos Makedonijos kilmės vynui ši bendroji tarifinė kvota taikoma, jeigu pirma išnaudojamos individualios tarifinės kvotos, numatytos su Buvusiąja Jugoslavijos Respublika Makedonija pasirašytame papildomame protokole dėl vyno. Šios individualios tarifinės kvotos suteikiamos pagal eilės Nr. 09.1558 ir 09.1559.
      
         (6)  Juodkalnijos kilmės vynui bendrosios tarifinės kvotos taikomos, jeigu pirma išnaudojamos individualios tarifinės kvotos, numatytos su Juodkalnija pasirašytame protokole dėl vyno. Ši individuali tarifinė kvota suteikiama pagal eilės Nr. 09.1514.“